Marie Belloc Lowndes

Marie Adelaide Elizabeth Rayner LOWNDES, denaske BELLOC [bel'lak] (naskita la 5-an de aŭgusto 1868 en Marylebone, Londono; mortis la 14-an de novembro 1947 en Eversley Cross, Hampshire) estis angla romanistino kaj scenaristino.

Belloc Lowndes verkis librojn ĉiujare ekde 1898 ĝis sia morto, kombinante ekscitajn eventojn kun psikologiaj temoj. Ŝia romano de 1913, The Lodger (La Loĝanto), estis plurfoje adaptita por filmo, opero kaj radio. Ŝiaj romanoj Letty Lynton (1931) kaj The Story of Ivy (1927) ankaŭ estis adaptitaj por filmo.

 Kariero 
Ŝi publikigis biografion, Sinjora Reĝa Moŝto La Princo de Kimrujo: Raporto pri Lia Kariero, en 1898. Romanoj, memuaroj kaj teatraĵoj sekvis; unu jare ĝis 1946. Ŝi verkis pli ol kvardek romanojn — plejparte misterojn, bone verkitajn kaj foje bazitajn sur realaj eventoj, kvankam ŝi indignis esti etikedita kiel krimverkisto. 

Ŝia patrino, Bessie Parkes, mortis en 1925. En sia membiografio, I, Too, Have Lived in Arcadia (publikigita en 1924), Marie Belloc Lowndes rakontis la vivhistorion de sia patrino, uzante malnovajn familiajn leterojn kaj siajn proprajn infanmemorojn el Francio. Dua membiografio, Where Love and Friendship Dwelt (Kie loĝis amo kaj amikeco), estis publikigita postmorte en 1948.

Ernest Hemingway laŭdis ŝian komprenon pri ina psikologio, kiu montriĝis ĉefe en la situacio de la ordinara menso malsukcesanta trakti la efikon de la eksterordinaro.F. Kelleghan, 100 Masters of Mystery and Detective Fiction (2001) p. 415

 Referencoj 

 Eksteraj ligiloj 

 La paperoj de Marie Belloc Lowndes ĉe la Harry Ransom Center



Kategorio:Francdevenaj angloj
Kategorio:Anglaj verkistoj
Kategorio:Verkistinoj